**Հավելված 12**

**ԲՅՈՒՋԵՏԱՅԻՆ ԾՐԱԳՐԻ ՆԿԱՐԱԳԻՐ**

**/ԱՆՁՆԱԳԻՐ/**

**ՍՈՑԻԱԼԱԿԱՆ ՓԱԹԵԹՆԵՐԻ ԱՊԱՀՈՎՈՒՄ ԾՐԱԳԻՐ**

**1. ԾՐԱԳՐԻ ԱՆՁՆԱԳՐԱՅԻՆ ՏՎՅԱԼՆԵՐ**

|  |
| --- |
| **1.1** **ԾՐԱԳՐԻ ԱՆՎԱՆՈՒՄԸ՝** |
| **ՍՈՑԻԱԼԱԿԱՆ ՓԱԹԵԹՆԵՐԻ ԱՊԱՀՈՎՈՒՄ ԾՐԱԳԻՐ** |
| **1.2 ԾՐԱԳՐԻ ԴԱՍԻՉԸ՝** |
| **1015** |
| **1.3 ԾՐԱԳՐԻ ԻՐԱԿԱՆԱՑՄԱՆ ՀԱՄԱՐ ՊԱՏԱՍԽԱՆԱՏՈՒ ՄԱՐՄԻՆԸ (ԲԳԿ)՝** |
| **ՀՀ ԱՇԽԱՏԱՆՔԻ ԵՎ ՍՈՑԻԱԼԱԿԱՆ ՀԱՐՑԵՐԻ ՆԱԽԱՐԱՐՈՒԹՅՈՒՆ** |
| **1.4 ԾՐԱԳՐԻ ԳՈՐԾՈՒՆԵՈՒԹՅԱՆ ՍԿԻԶԲԸ՝** |
| **Ավելի քան 5 տարի** (Հայաստանի Հանրապետությունում ծրագիրը ներդրվել է 2012 թ. հունվարից՝ Հայաստանի Հանրապետության կառավարության 2011 թ. դեկտեմբերի 27-ի N 1917-Ն և N 1923-Ն որոշումներով, այնուհետև՝ ուժը կորցրած ճանաչելով նշված որոշումները՝ Հայաստանի Հանրապետության կառավարության 2012 թ. դեկտեմբերի 27-ի N 1691-Ն որոշմամբ հաստատվել է սոցիալական փաթեթի հատկացման նոր կարգը և դրա մեջ մտնող ծառայությունների բովանդակությունը): |
| **1.5 ԾՐԱԳՐԻ ՆԱԽԱՏԵՍՎՈՂ ԱՎԱՐՏԸ՝** |
| ***Շարունակական*** |
| **1.6 ԾՐԱԳՐԻ ՆԱԽՈՐԴ ԱՆՎԱՆՈՒՄՆԵՐԸ՝** |
| Մինչև 2019 թ. հունվարի 1-ը (ուժի մեջ է մտել 22.11.2018 N ՀՕ-421-Ն օրենքը) իրականացվել է «Պետական հիմնարկների և կազմակերպությունների աշխատողների սոցիալական փաթեթով ապահովում» ծրագիր անվանմամբ: |

**2. ԾՐԱԳՐԻ ԲՈՎԱՆԴԱԿՈՒԹՅՈՒՆԸ**

|  |  |  |  |  |
| --- | --- | --- | --- | --- |
| **2.1** **ԾՐԱԳՐԻ ՆՊԱՏԱԿԸ՝** | | | | |
| Աշխատանքի, սոցիալական ապահովության և սոցիալական աջակցության ոլորտներում վարվող քաղաքականության իրականացում | | | | |
| **2.2 ԾՐԱԳՐԻ ՀԻՄՔԵՐԸ՝** | | | | |
| **Ծրագրի իրավական հիմքերը** | | | **Նկարագրությունը** | |
| «Հանրային ծառայության մասին» օրենքի (23.03.2018 ՀՕ-206-Ն) 47-րդ հոդվածի 3-րդ մասը | | | Հանրային պաշտոն զբաղեցնող անձանց և հանրային ծառայողների համար կարող են սահմանվել նաև այլ սոցիալական երաշխիքներ։ | |
| «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» օրենքի (12.12.2013 ՀՕ-157-Ն) 26-րդ հոդվածը | | | Պետական պաշտոն և պետական ծառայության պաշտոն զբաղեցնող անձանց և (կամ) նրանց ընտանիքի անմիջական անդամներին առողջապահության ծառայությունների, հիփոթեքային վարկի ամսական վճարի մարման, ուսման վճարի, Հայաստանի Հանրապետությունում և Լեռնային Ղարաբաղի Հանրապետությունում հանգստի ապահովման նպատակով տրամադրվում է սոցիալական փաթեթ` Կառավարության սահմանած կարգով և դեպքերում: | |
| «Հայաստանի Հանրապետության դատական օրենսգիրք» սահմանադրական օրենքի (07.02.2018 ՀՕ-95-Ն) 57-րդ հոդվածի 4-րդ և 6-րդ մասերը | | | Դատավորն ունի Կառավարության սահմանած պայմաններով և չափով առողջության և դժբախտ պատահարներից պետական միջոցների հաշվին ապահովագրության իրավունք, ինչպես նաև դատավորն օգտվում է նաև հանրային ծառայողի համար սահմանված սոցիալական երաշխիքներից: | |
| «Սահմանադրական դատարանի մասին» սահմանադրական օրենքի (17.01.2018 ՀՕ-42-Ն) 10-րդ հոդվածի 5-րդ և 9-րդ մասերը | | | Դատավորն ունի Կառավարության սահմանած պայմաններով և չափով առողջության և դժբախտ պատահարներից ապահովագրության իրավունք, ինչպես նաև Սահմանադրական դատարանի դատավորն օգտվում է հանրային ծառայողի համար սահմանված սոցիալական երաշխիքներից: | |
| Կառավարության 2012թ. դեկտեմբերի 27-ի N 1691-Ն որոշում | | | Սահմանված են սոցիալական փաթեթի հատկացման կարգը, սոցիալական փաթեթի մեջ մտնող ծառայությունների բովանդակությունը, շահառուների շրջանակը, ինչպես նաև այլ կարգավորումներ: | |
| **2.3 ՊԵՏԱԿԱՆ ՄԱՐՄՆԻ (ԲԳԿ) ԼԻԱԶՈՐՈՒԹՅՈՒՆՆԵՐԸ ԾՐԱԳՐԻ ԻՐԱԿԱՆԱՑՄԱՆ ՀԱՐՑՈՒՄ`** | | | | |
| ՀՀ կառավարության 29.12.2022 N 2111-Ն որոշման 1-ին կետի 4-րդ ենթակետի «գ» պարբերությամբ սահմանվել է, որ օրենքով նախատեսված բյուջետային ելքային ծրագրերի և միջոցառումների գծով արդյունքային (կատարողական) ցուցանիշներն ըստ բյուջետային հատկացումների գլխավոր կարգադրիչների (ԲԳԿ)՝ համաձայն N 9 հավելվածի, որով 1015 ծրագրի գծով որպես ԲԳԿ է նախատեսվել Աշխատանքի և սոցիալական հարցերի նախարարությունը։  ՀՀ վարչապետի 2018 թ. հունիսի 11-ի N 700-Լ որոշման հավելվածով հաստատված՝ Աշխատանքի և սոցիալական հարցերի նախարարության կանոնադրության 11-րդ կետի 29-րդ ենթակետի համաձայն՝ տվյալ տարվա պետական բյուջեի մասին օրենքով նախատեսված դեպքերում (նախատեսվել է սկսած 2019 թվականից յուրաքանչյուր տարված «Հայաստանի Հանրապետության պետական բյուջեի մասին» օրենքներով, այդ թվում` «Հայաստանի Հանրապետության 2023 թվականի պետական բյուջեի մասին» օրենքով) կատարում է օրենսդրությամբ բյուջետային հատկացումների գլխավոր կարգադրիչին վերապահված լիազորությունները:  Միաժամանակ, ՀՀ կառավարության 2012 թ. դեկտեմբերի 27-ի N 1691-Ն որոշման 2-րդ կետով սահմանվել է, որ սոցիալական փաթեթի հատկացումն ապահովելու մասին պայմանագիր կնքող լիազոր մարմինը Աշխատանքի և սոցիալական հարցերի նախարարությունն է: | | | | |
| * 1. **ԾՐԱԳՐԻ ԹԻՐԱԽԱՅԻՆ ՇԱՀԱՌՈՒՆԵՐԸ ԵՎ ՄԱՏՈՒՑՎՈՂ ՀԻՄՆԱԿԱՆ ԾԱՌԱՅՈՒԹՅՈՒՆՆԵՐԸ՝** | | | | |
| **Ծրագրի շահառու են հանդիսանում հանրային ծառայողները (բացառությամբ «Հանրային ծառայության մասին» Հայաստանի Հանրապետության օրենքի իմաստով՝ պետական քաղաքական, պետական վարչական, ինքնավար (բացառությամբ դատավորների, դատախազների և քննիչների) պաշտոններ զբաղեցնող, գլխավոր դատախազի և նրա տեղակալների, քննչական մարմինների ղեկավարների և ղեկավարների տեղակալների, Հայաստանի Հանրապետության նախագահի, Հայաստանի Հանրապետության Ազգային ժողովի նախագահի, Հայաստանի Հանրապետության վարչապետի խորհրդականների, օգնականների, Հայաստանի Հանրապետության վարչապետի գլխավոր խորհրդականի, Հայաստանի Հանրապետության նախագահի մամուլի քարտուղարի, հատուկ հանձնարարություններով դեսպանի, Հայաստանի Հանրապետության դիվանագիտական ներկայացուցիչների, Մարդու իրավունքների պաշտպանի աշխատակազմի դեպարտամենտների ղեկավարների պաշտոններ զբաղեցնող անձանց), դատավորները (սոցիալական փաթեթի շահառուների ցանկում ընդգրկվել են 2019 թ. մարտի 7-ից), կրթության, մշակույթի և սոցիալական պաշտպանության և գիտության ոլորտների մի շարք ՊՈԱԿ-ներում հաստիքացուցակով նախատեսված պաշտոն զբաղեցնողները և ՀՀ կառավարության 2012 թ. դեկտեմբերի 27-ի N 1691-Ն որոշմամբ նախատեսված մի շարք կազմակերպությունների աշխատողները:**  ՀՀ կառավարության 29.12.2022 N 2074-Ն որոշմամբ սոցփաթեթի հատկացման կարգում (սահմանված է ՀՀ կառավարության 27.12.2012 N 1691-Ն որոշմամբ) կատարված լրացման արդյունքում **2023 թ. հունվարի 1-ից սոցփաթեթի իրավունք են ստացել նաև՝**   * **«Մոնթե Մելքոնյանի անվան ռազմամարզական վարժարանի», Երևանի Գևորգ Էմինի անվան N 182 ավագ դպրոցի Ծաղկունք բաց դպրոցի, Հայ-չինական բարեկամության դպրոցի հիմնադրամների աշխատողները,** * **Ճարտարապետության և շինարարության Հայաստանի ազգային համալսարանի Մ. Աբեղյանի անվան N 3 ավագ դպրոցի, Երևանի պետական մանկավարժական համալսարանի N 57 ավագ դպրոցի,, Հայաստանի ազգային պոլիտեխնիկական համալսարանի Երևանի ավագ դպրոցի, Երևանի Մ. Հերացու անվան պետական բժշկական համալսարանի «Հերացի» ավագ դպրոցի աշխատողները։**   **Արդյունքում ավելացել է սոցիալական փաթեթի շուրջ 539 շահառու։**  **Ընդհանուր առմամբ, սոցփաթեթի շահառուների թվաքանակը տատանվում է շուրջ 138192-147500 շահառուների միջակայքում:**  **Սոցփաթեթի շահառուները կամ նրանց ընտանիքի անմիջական անդամները** (ամուսինը, ծնողը, զավակը (նաև որդեգրողը, որդեգրվածը), խնամակալության կամ հոգաբարձության տակ գտնվող անձը, տատը, պապը, թոռը, համատեղ բնակվող` եղբայրը, քույրը)**՝ իրենց տրամադրված միջոցները հնարավորություն ունեն ուղղելու հիպոթեքային վարկի կամ ուսանողական վարկի ամսական վճարի, ուսման վճարի, հանգստի ապահովման գծով կամ մարզա-առողջարարական և սպորտային համալիրների, լողավազանների և այլ սպորտային կազմակերպությունների ծառայությունների վճարի մարում ծառայությունների ձեռքբերմանը:**  **Սոցփաթեթի շահառուները իրավունք ունեն իրենց սոցփաթեթի գումարները ուղղելու նաև առողջապահական փաթեթի մեջ չներառված լրացուցիչ ծառայությունների *(սոցփաթեթի շահառուի` բազային առողջապահական փաթեթի շրջանակներում համավճարային եղանակով իրականացվող` Առողջապահության նախարարի հրամանով հաստատված հատուկ և դժվարամատչելի ախտորոշիչ հետազոտությունների համավճարների փոխհատուցում, ստոմատոլոգիական ծառայություններ (թերապևտիկ և վիրաբուժական)) վճարի մարմանը*:** | | | | |
| **2.5 ԾՐԱԳՐԻ ԿԱՌՈՒՑՎԱԾՔԸ՝** | | | | |
| **Ծրագրի միջոցառման դասիչը** | **Ծրագրի միջոցառման անվանումը** | **Ծրագրի միջոցառման նկարագրությունը** | | **Ծրագրի միջոցառման հիմնական շահառուները և փոխհատուցման շրջանակը** |
| **12001** | Պետական հիմնարկների և կազմակերպությունների աշխատողների սոցիալական փաթեթով ապահովում | Սոցփաթեթի շահառուների կամ նրանց ընտանիքի անմիջական անդամների՝ հիպոթեքային վարկի կամ ուսանողական վարկի ամսական վճարի, ուսման վճարի, հանգստի ապահովման գծով կամ մարզա-առողջարարական և սպորտային համալիրների, լողավազանների և այլ սպորտային կազմակերպությունների ծառայությունների վճարի մարում, ինչպես նաև շահառուի համար` առողջապահական փաթեթի մեջ չներառված լրացուցիչ ծառայությունների վճարի մարում | | Մեկ շահառուին (աշխատաժամանակի լրիվ ծանրաբեռնվածություն ունեցող աշխատողի համար) տրամադրվող միջոցները տարեկան կազմում են 72,000 դրամ: Ծրագրի հիմնական շահառու են հանդիսանում շուրջ 138192-147500 պետական ոլորտի աշխատողներ (անկախ վարձատրության չափից), որոնց համար հատկացված սոցփաթեթի գումարից Որոշմամբ սահմանված դեպքերում կարող են օգտվել նաև նրանց ընտանիքի անմիջական անդամները (ամուսինը, ծնողը, զավակը (նաև որդեգրողը, որդեգրվածը), խնամակալության կամ հոգաբարձության տակ գտնվող անձը, տատը, պապը, թոռը, համատեղ բնակվող` եղբայրը, քույրը)։  Մասնավորապես՝ միջոցառման գծով, օրինակ, ՀՀ 2019, 2020, 2021 թթ., ինչպես նաև 2023 թ, բյուջեներով նախատեսվել է 10,619,496.0 հազ. դրամ (147,493 շահառուի համար), իսկ 2022 թ. բյուջեով 9,949,828.4 հազ. դրամ (138192 շահառուի) համար։ Տարվա ընթացքում ճշտումների արդյունքում 2022 թվականի համար նախատեսված է եղել 137873 գծով 9,926,828.4 հազ. դրամ, իսկ 2023 թվականի գծով` 147493 շահառու իգծով 10,600,653.0 հազ. դրամ: 2023 թվականի ճշտումը պայմանավորված է եղել ՀՀ կառավարության 29.12.2022 N 2074-Ն որոշմամբ սոցփաթեթի հատկացման կարգում (սահմանված է ՀՀ կառավարության 27.12.2012 N 1691-Ն որոշմամբ) կատարված լրացման արդյունքում, 539-ը նոր սոցփաթեթի շահառուների առողջապահական փաթեթն ապահովելու նպատակով 1015 «Սոցիալական փաթեթի ապահովում» ծրագրից 1207 «Սոցիալապես անապահով և առանձին խմբերի անձանց բժշկական օգնություն» ծրագրի 11004 «Պետական հիմնարկների և կազմակերպությունների աշխատողների բժշկական օգնության և սպասարկման ծառայություններ» միջոցառմանը 18.8 մլն դրամ տրամադրելու անհրաժեշտությամբ պայմանավորված: |
| **2.6 ԾՐԱԳՐԻ ՄԻՋՈՑԱՌՈՒՄՆԵՐԻ ՀԻՄՔՈՒՄ ԴՐՎԱԾ ԾԱԽՍԵՐԻ ԲՆՈՒՅԹԸ՝** | | | | |
| **Միջոցառման անվանումը** | **Պարտադիր կամ հայեցողական պարտավորությունների շրջանակը** | **Պարտադիր պարտավորության շրջանակներում գործադիր մարմնի հայեցողական իրավասությունների շրջանակները** | | **Պարտադիր կամ հայեցողական պարտավորությունը սահմանող օրենսդրական հիմքերը** |
| **Պարտադիր ծախսերին դասվող միջոցառումներ, այդ թվում՝** | | | | |
| Պետական հիմնարկների և կազմակերպությունների աշխատողների սոցիալական փաթեթով ապահովում | Ծրագրի շահառու են հանդիսանում պետական ոլորտի շուրջ 138192-147500 աշխատողներ և նրանց անմիջական ընտանիքի անդամները (անկախ վարձատրության չափից) և նրանց ընտանիքի անմիջական անդամները (ամուսինը, ծնողը, զավակը (նաև որդեգրողը, որդեգրվածը), խնամակալության կամ հոգաբարձության տակ գտնվող անձը, տատը, պապը, թոռը, համատեղ բնակվող` եղբայրը, քույրը), ում համար սոցփաթեթը սահմանված է որպես սոցիական երաշխիք | Ընտրության չափանիշները և յուրաքանչյուր շահառուի համար հատկացվող փաթեթի մեծությունը և սոցփաթեթից օգտվելու ընթացակարգը | | «Հանրային ծառայության մասին» օրենքի 47-րդ հոդվածի 3-րդ մաս, «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» օրենքի 26-րդ հոդված, «Հայաստանի Հանրապետության դատական օրենսգիրք» սահմանադրական օրենքի 57-րդ հոդվածի 4-րդ և 6-րդ մասեր, «Սահմանադրական դատարանի մասին» սահմանադրական օրենքի 10-րդ հոդվածի 5-րդ և 9-րդ մասեր, Կառավարության 2012թ. դեկտեմբերի 27-ի N 1691-Ն որոշում |
| **2.7 ԾՐԱԳՐԻ ԻՐԱԿԱՆԱՑՄԱՆ ԵՂԱՆԱԿԸ (ՄԻՋՈՑԱՌՈՒՄՆԵՐԸ ԵՎ ԻՐԱԿԱՆԱՑՆՈՂ ԿԱԶՄԱԿԵՐՊՈՒԹՅՈՒՆՆԵՐԻ ՇՐՋԱՆԱԿԸ)** | | | | |
| **Ծրագրի շրջանակում իրականացվում է «Պետական հիմնարկների և կազմակերպությունների աշխատողների սոցիալական փաթեթով ապահովում» միջոցառումը (12001): Միջոցառման կատարողներն են՝ Հայաստանի Հանրապետության հանրային իշխանության և տարածքային կառավարման շուրջ 58 մարմին:** | | | | |

1. **ԾՐԱԳՐԻ ԱՐԴՅՈՒՆՔԱՅԻՆ (ԿԱՏԱՐՈՂԱԿԱՆ) ՈՉ ՖԻՆԱՆՍԱԿԱՆ ՉԱՓՈՐՈՇԻՉՆԵՐ**

**Ծրագրի առանձնահատկություններով պայմանավորված հնարավոր չէ առանձնացնել ծրագրի (այդ թվում՝ ծրագրի մջոցառման) վերջնական արդյունքի կոնկրետ չափորոշիչներ:**